

Styret i Harstad Idrettsråd besluttet i 2013 å opprette en egen Fair-Play – Pris for ungdom i alderen 13 – 20 år.

**VEDTEKTER HARSTAD IDRETTSRÅD FAIR-PLAY – PRIS.**(vedtekter pr. 25.11.2020, jfr. sak 34/20-21)

**1.Utdeling.**
Harstad Idrettsråd Fair-Play - Pris deles ut årlig, fortrinnsvis til ungdom i alderen 13-20 år.

**2.Nominering.**
Nominering av kandidater til Harstad Idrettsråd Fair-Play – Pris sendes til daglig.leder@harstadir.no, innen 31.desember hvert kalenderår.

Kandidatene nomineres av Idrettslag/klubber organisert i Norges Idrettsforbund, og som er lokalisert i Harstad kommune.

Styret i Harstad Idrettsråd kan nominere kandidater.

**3.Kåring.**
Styret i Harstad Idrettsråd kårer årets Fair-Play - Pris på første styremøte hvert år.

**4.Habilitet.**
Dersom noen styremedlemmer er medlemmer i samme klubb som den/de nominerte, skal den/de fratre under kåringen.